Anna Ceselie Brustad Moe

Anna Ceselie Brustad Moe (født 8. mai 1975 på Tautra i Nord-Trøndelag) er en norsk politiker (Sp) som siden juni 2017 er ansatt som politisk rådgiver i NHO Trøndelag.

Hun er født og oppvokst på Tautra i Frosta kommune. Hun er cand.mag. med rettsvitenskap og samfunnsgeografi. Moe ble næringspolitisk rådgiver i Allskog i 2009 og næringspolitisk sjef i 2014. Før dette har hun blant annet vært informasjonssekretær i Næringslivets Kystaksjon.

Etter å ha vært tillitsvalgt i Senterungdommen, ble hun første gang innvalgt i Frosta kommunestyre i 1999. Hun ble etter hvert Senterpartiets gruppeleder og ordførerkandidat i 2003. Hun har også ledet Frosta senterparti. Hun var Senterpartiets 1. vararepresentant til Stortinget fra Nord-Trøndelag 2005–2009, og møtte fast for statsråd Lars Peder Brekk 2008–2009. Moe var medlem av Stortingets kommunal- og forvaltningskomite og partiets innvandringspolitiske talskvinne.

Hun er gift med statsråd Ola Borten Moe, som hun har barn med. De bor på Leinstrand.

Referanser

Eksterne lenker 
 

Stortingsrepresentanter fra Sp
Stortingsrepresentanter for Nord-Trøndelag
Stortingsrepresentanter 2005–2009
Lokalpolitikere i Frosta
Sp-politikere i Nord-Trøndelag
Tillitsvalgte i Senterungdommen
Norske foreningspersoner
Personer fra Frosta kommune